Şaristanê Duisburgî yê Almanya de hetê Meclîsê Cinîyan ê Şehîde Asya Yuksel ra çarçewa Kampanyaya '100 Sebebê Seba Hukmkerdişê Dîktatorî'de çalakîyêke ameye kerdene. Çalakîye de îmzayî arê dîyayî û bale ameye antene qirkerdişê cinîyan ê îqtîdarê AKP-MHPyî.
Nameyê Meclîsê Cinîyan ê Şehîde Asya Yuksel ser o Amara Çîya qisey kerd û grevê vêşanîye yê zîndanan vist vîrî. Amra îfade kerd ke ganî kurdî paştî bidê xoverdayîşê tepişteyan.
Çalakîye de sloganê sey 'Cinîye, Cuye, Azadîye', 'Biciwîyo Serek Apo' û 'Kiştox Erdogan' ameyî vatene.
Peynîya çalakîye de venga her kesî ame dayene ke 16ê çeleyî de saete 14.00 de tewrê çalakîya Duisburgî bibo.
